CELEX: 22022D0645
Language: ga
Date: 2020-11-19 00:00:00
Title: Bord Déthaobhach Formhaoirseachta le haghaidh an Chomhaontaithe idir stáit Aontaithe Mheiriceá agus an Comhphobal Eorpach um Chomhar maidir le Sábháilteacht Eitlíochta Sibhialta a Rialáil Taifead ar Chinneadh Cinneadh uimh. 0010 [2022/645]

20.4.2022   
            
            
               GA
            
            
               Iris Oifigiúil an Aontais Eorpaigh
            
            
               L 118/58
            
         
      BORD DÉTHAOBHACH FORMHAOIRSEACHTA LE HAGHAIDH AN CHOMHAONTAITHE IDIR STÁIT AONTAITHE MHEIRICEÁ AGUS AN COMHPHOBAL EORPACH UM CHOMHAR MAIDIR LE SÁBHÁILTEACHT EITLÍOCHTA SIBHIALTA A RIALÁIL
      TAIFEAD AR CHINNEADH
      CINNEADH uimh. 0010 [2022/645]
      Ag tabhairt dá aire dó go ndéantar, le Leasú 1 ar an gComhaontú idir Stáit Aontaithe Mheiriceá agus an Comhphobal Eorpach um Chomhar maidir le Sábháilteacht Eitlíochta Sibhialta a Rialáil (an “Comhaontú”) raon feidhme Airteagal 2.B den Chomhaontú a leathnú chun go n-áireofar leis, inter alia, ceadúnú an phearsanra agus an t-oiliúint;
      Ag tabhairt dá aire dó freisin go bhforáiltear le hAirteagal 5 den Chomhaontú, arna leasú, maidir le hIarscríbhinní nua a ghabhfadh leis an gComhaontú a fhorbairt le haghaidh ábhair atá faoi raon feidhme an Chomhaontaithe, Iarscríbhinní a thugtar i bhfeidhm ansin, de bhun Airteagal 19.C, le cinneadh ón mBord Déthaobhach Formhaoirseachta (“BOB”) arna bhunú de bhun Airteagal 3,
      Déanann an BOB leis seo cinneadh mar a leanas:
      
                  1.
               
               
                  Iarscríbhinn 3 (Ceadúnú Píolótaí) a ghabhann leis an gComhaontú mar atá i gceangal leis an gCinneadh seo sa Bhéarla, sa Bhulgáiris, sa Danmhairgis, san Eastóinis, san Fhionlainnis, sa Fhraincis, sa Ghearmáinis, sa Ghréigis, san Iodáilis, sa Laitvis, sa Liotuáinis, san Ollainnis, sa Mháltais, sa Pholainnis, sa Phortaingéilis, sa Rómáinis, sa tSeicis ,sa tSlóvaicis, sa tSlóivéinis, sa Spáinnis, sa tSualainnis agus san Ungáiris a ghlacadh. I gcás ina mbeidh éagsúlacht sa léirmhíniú idir na téacsanna teanga éagsúla, is ag an téacs Béarla a bheidh an forlámhas.
               
            
                  2.
               
               
                  An Dearbhú Comhpháirteach atá le síniú ag Ionadaithe na bPáirtithe maidir le fíordheimhniú an leagain Cróitise d’Iarscríbhinn 3 a thabhairt dá aire.
               
            
                  3.
               
               
                  Tiocfaidh Iarscríbhinn 3 (Ceadúnú Píolótaí) a ghabhann leis an gComhaontú i bhfeidhm ar dháta an tsínithe deiridh thíos.
               
            Don Bhord Déthaobhach Formhaoirseachta:
      
                  AN tÚDARÁS FEIDEARÁLACH EITLÍOCHTA
                  AN ROINN IOMPAIR
                  STÁIT AONTAITHE MHEIRICEÁ
               
               
                   
               
               
                  AN COIMISIÚN EORPACH
                  AN tAONTAS EORPACH
               
            
                  SHÍNIGH:
               
               
                  Ali BAHRAMI
               
               
                   
               
               
                  SHÍNIGH:
               
               
                  Filip CORNELIS
               
            
                  TEIDEAL:
               
               
                  Riarthóir Comhlach um Shábháilteacht Eitlíochta
               
               
                   
               
               
                  TEIDEAL:
               
               
                  Stiúrthóir, Eitlíocht
                  Ard-Stiúrthóireacht na Soghluaisteachta agus an Iompair, an Coimisiún Eorpach
               
            
                  DÁTA:
               
               
                  19 Samhain 2020
               
               
                   
               
               
                  DÁTA:
               
               
                  19 Samhain 2020
               
            
                  ÁIT:
               
               
                  Washington, DC
               
               
                   
               
               
                  ÁIT:
               
               
                  Bruiséil na Beilge
               
            
   
      
         IARSCRÍBHINN 3
         
            CEADÚNÚ PÍOLÓTAÍ
         
         1.   CUSPÓIR AGUS RAON FEIDHME
         
                  
                     1.1.
                  
                  
                     Tá measúnú déanta ag na Páirtithe ar chaighdeáin, ar rialacha, ar chleachtais agus ar nósanna imeachta a chéile a bhaineann le ceadúnú na bpíolótaí príobháideacha, lena n-áirítear cáilíochtaí eitilte oíche agus cáilíochtaí eitilte de réir uirlisí do chatagóirí eitleán talún loine aon-innill (SEP) agus do chatagóirí eitleáin talún loine ilinneall (MEP), ach gan na cáilíochtaí eitilte cineáil a chur san áireamh, agus tháinig siad ar an gconclúid go bhfuil siad comhoiriúnach a dhóthain chun gur féidir glacadh le formheasanna agus torthaí a chéile. Cumhdaítear leis an Iarscríbhinn seo glacadh frithpháirteach le torthaí comhlíontachta agus le doiciméadacht, agus soláthar cúnaimh theicniúil maidir le ceadúnú na bpíolótaí príobháideacha agus leis an bhfaireachán ar an gcomhlíonadh. Ní fhorléireofar aon ní san Iarscríbhinn seo chun údarás Páirtí chun gníomhú i gcomhréir le hAirteagal 15 den Chomhaontú a theorannú.
                  
               
                  
                     1.2.
                  
                  
                     Cumhdaíonn raon feidhme na hIarscríbhinne seo ceadúnais píolóta phríobháidigh AE Cuid FCL agus deimhnithe píolóta phríobháidigh FAA, agus pribhléidí píolóta phríobháidigh a chuimsítear i gceadúnais AE Cuid FCL eile agus i ndeimhnithe píolóta FAA, chomh maith le cáilíochtaí eitilte oíche agus uirlisí, mar atá shonraítear i bhFoscríbhinn 1 a ghabhann leis an Iarscríbhinn seo, i gcatagóirí eitleán talún SEP agus eitleán talún MEP in oibríochtaí aonphíolóta, ach ní chumhdaítear aon cháilíocht eitilte chineáil. Bíonn pribhléidí píolóta phríobháidigh i gceist le ceadúnais píolóta tráchtála AE Cuid FCL i dtaca le heitleáin (CPL (A)) agus le ceadúnais píolóta iompair aerlíne i dtaca le heitleáin (ATPL (A)). Ní bhíonn pribhléidí píolóta phríobháidigh i gceist le ceadúnas píolóta ilchriú (MPL) ach amháin má fhormhuinítear go sonrach sa cheadúnas é. Ar an gcuma chéanna, tá pribhléidí píolóta phríobháidigh i gceist le deimhnithe píolóta tráchtála agus deimhnithe píolóta aeriompair FAA. Tá na ceadúnais agus na deimhnithe píolóta sin incháilithe lena dtiontú faoi théarmaí na hIarscríbhinne seo más infheidhme do na pribhléidí.
                  
               
                  
                     1.3.
                  
                  
                     Féadfar raon feidhme na hIarscríbhinne seo a leathnú chuig ceadúnais AE Cuid FCL eile, chuig deimhnithe píolóta FAA eile agus chuig cáilíochtaí eitilte agus catagóirí aerárthaí eile trí leasú ar an Iarscríbhinn seo de bhun cinnidh ón mBord Déthaobhach Formhaoirseachta (BOB) arna ghlacadh i gcomhréir le hAirteagal 19.B den Chomhaontú.
                  
               
                  
                     1.4.
                  
                  
                     Déanfar raon feidhme na hIarscríbhinne seo a leathnú tar éis an phróisis cothaithe muiníne is gá arna dhéanamh ag na Gníomhairí Teicniúla.
                  
               
                  
                     1.5.
                  
                  
                     Níl feidhm ag an Iarscríbhinn seo maidir le haon cheadúnas píolóta ná le haon deimhniú píolóta arna eisiúint ag Stát Conarthach eile i gCoinbhinsiún 1944 um Eitlíocht Shibhialta Idirnáisiúnta (Coinbhinsiún Chicago) agus arna chinneadh a bheith bailí ag FAA nó ag Údarás Eitlíochta, mar a shonraítear sna Nósanna Imeachta Cur Chun Feidhme Teicniúla – Ceadúnú (TIP-L).
                  
               
                  
                     1.6.
                  
                  
                     Ní chuireann an Iarscríbhinn seo teorainn leis an gceart atá ag sealbhóir deimhnithe píolóta FAA nó ceadúnais AE Cuid FCL arna eisiúint ag Údarás Eitlíochta an deimhniú píolóta nó an ceadúnas píolóta a dhéanamh bailí ag an bPáirtí eile i gcomhréir leis na dlíthe agus na rialacháin is infheidhme.
                  
               2.   SAINMHÍNITHE
         
                  
                     2.1.
                  
                  
                     I dteannta na sainmhínithe sin atá sa Chomhaontú, chun críocha na hIarscríbhinne seo, tá feidhm ag na sainmhínithe seo a leanas:
                     
                                 (a)
                              
                              
                                 Ciallaíonn “cáilíocht eitilte aicme”:
                                 
                                             (i)
                                          
                                          
                                             i dtaca le ceadúnas AE Cuid FCL, cáilíocht eitilte bhailí atá ceangailte le ceadúnas píolóta. Is iad pribhléidí sealbhóra cáilíochta eitilte aicme SEP agus FPE gníomhú mar phíolóta ar an aicme aerárthaí atá sonraithe sa cháilíocht eitilte mar a leagtar amach in “List of Aeroplanes – Class and Type Ratings and Endorsement List” [Liosta na nEitleán – Cáilíochtaí Eitilte Aicme agus Cineálacha agus Liosta Formhuinithe] a fhoilsítear ar shuíomh gréasáin Ghníomhaireacht Sábháilteachta Eitlíochta na hEorpa (EASA).
                                          
                                       
                                             (ii)
                                          
                                          
                                             i dtaca le deimhniú píolóta FAA, aicmiú aerárthaí laistigh de chatagóir aerárthaí a bhfuil saintréithe oibriúcháin comhchosúla acu mar a leagtar amach in Title 14, Code of Federal Regulations (14 CFR) § 61.5 (e.g., aerárthaí talún aon-innill agus aerárthaí talún ilinneall).
                                          
                                       
                           
                                 (b)
                              
                              
                                 Ciallaíonn “tiontú” ceadúnas AE Cuid FCL a eisiúint ar bhonn deimhniú píolóta FAA nó deimhniú píolóta FAA a eisiúint ar bhonn ceadúnas AE Cuid FCL, i gcomhréir le forálacha na hIarscríbhinne seo.
                              
                           
                                 (c)
                              
                              
                                 Ciallaíonn “reathaíocht” glacadh leis na pribhléidí cáilíochta eitilte aicme nó cáilíochta eitilte cineáil ar dheimhniú píolóta FAA, bunaithe ar an taithí atá ag sealbhóir an deimhnithe le déanaí. (14 CFR Cuid 61 agus Rialachán (AE) Uimh. 1178/2011 Iarscríbhinn III Cuid C).
                              
                           
                                 (d)
                              
                              
                                 Ciallaíonn “ceadúnas AE Cuid FCL” ceadúnas foirne eitilte bailí a chomhlíonann ceanglais Chuid FCL.
                              
                           
                                 (e)
                              
                              
                                 Ciallaíonn “deimhniú píolóta FAA” deimhniú píolóta bailí de chuid an Údaráis Eitlíochta Fheidearálaigh a chomhlíonann na ceanglais iomchuí a fhorordaítear in 14 CFR Cuid 61.
                              
                           
                                 (f)
                              
                              
                                 Ciallaíonn “athbhreithniú eitilte” measúnú ar scileanna eitilte a dhéantar le teagascóir eitilte deimhnithe ag a bhfuil údarás scrúdaithe FAA iomchuí.
                              
                           
                                 (g)
                              
                              
                                 Ciallaíonn “cáilíocht eitilte de réir uirlisí”:
                                 
                                             (i)
                                          
                                          
                                             maidir le cháilíocht eitilte uirlisí AE Cuid FCL, cáilíocht eitilte bhailí ar cheadúnas AE Cuid FCL lena gceadaítear oibriú faoi Rialacha um Eitilt de réir Uirlisí (IFR) nó i ndálaí aimsir atá níos lú ná na híosdálaí a leagtar síos le haghaidh Rialacha Amharceitilte (VFR), ar ceadúnas é atá srianta d’oibríochtaí aon-innill nó ilinneall, nó i gcás ceadúnas píolóta ilchriú (MPL) ceadúnas atá srianta freisin d’oibríochtaí ilchriú.
                                          
                                       
                                             (ii)
                                          
                                          
                                             maidir le cáilíocht eitilte uirlisí FAA, cáilíocht eitilte bhailí ar dheimhniú píolóta FAA faoi réir cheanglais reathaíochta agus aicme aerárthaí, a cheadaíonn oibríochtaí faoi IFR nó i ndálaí aimsire atá níos lú ná na híosdálaí atá leagtha síos le haghaidh VFR.
                                          
                                       
                           
                                 (h)
                              
                              
                                 Ciallaíonn “cáilíocht eitilte istoíche” cáilíocht eitilte atá ceangailte le ceadúnas AE Cuid FCL lena bhfeidhmeofar pribhléidí an cheadúnais píolóta phríobháidigh le haghaidh eitleán i ndálaí VFR istoíche. Eisítear an cháilíocht eitilte istoíche gan dáta éaga.
                              
                           
                                 (i)
                              
                              
                                 Ciallaíonn “tástáil scileanna” léiriú scile le haghaidh eisiúint ceadúnais nó cáilíochta eitilte, lena n-áirítear cibé scrúdú béil a cheanglaítear i gcomhréir le hIarscríbhinn I a ghabhann le Rialachán (AE) Uimh. 1178/2011 ón gCoimisiún, (Cuid FCL).
                              
                           
                                 (j)
                              
                              
                                 Ciallaíonn “Coinníollacha Speisialta” na ceanglais sin ar cinneadh, ar bhonn comparáid idir na córais rialála ceadúnaithe faoi seach, nach bhfuil siad i gcoiteann ag an dá chóras agus go bhfuil siad suntasach go leor chun díriú orthu san Iarscríbhinn seo. Tá liosta na gCoinníollacha Speisialta i bhFoscríbhinn 1 a ghabhann leis an Iarscríbhinn seo.
                              
                           
                                 (k)
                              
                              
                                 Ciallaíonn “cáilíocht eitilte chineáil”:
                                 
                                             (i)
                                          
                                          
                                             maidir le ceadúnas AE Cuid FCL, cáilíocht eitilte atá ceangailte le ceadúnas píolóta. Is iad na pribhléidí atá ag sealbhóir cáilíochta eitilte cineáil gníomhú mar phíolóta ar an gcineál aerárthaigh a shonraítear sa cháilíocht eitilte mar atá leagtha amach sa cháilíocht eitilte chineáil agus sa liosta fhormhuinithe ceadúnais foirne eitilte – gach aerárthach seachas héileacaptair ó EASA.
                                          
                                       
                                             (ii)
                                          
                                          
                                             maidir le deimhniú píolóta FAA, an cháilíocht eitilte ar dheimhniú píolóta FAA le haghaidh aon aerárthaigh mhóir (seachas níos éadroime ná aer), eitleáin thurbascairde-chumhachtaithe, nó aerárthaí eile atá sonraithe ag Riarthóir FAA trí nósanna imeachta deimhniúcháin cineáil nach mór do phíolóta eolas agus taithí aerloingseoireachta ar leith agus ceanglais tástála a chomhlíonadh ina leith d'fhonn gníomhú mar phíolóta i gceannas ar an aerárthach.
                                          
                                       
                           
                                 (l)
                              
                              
                                 Ciallaíonn “bailí”:
                                 
                                             (i)
                                          
                                          
                                             Maidir le deimhniú píolóta FAA nó ceadúnas AE Cuid FCL, nach bhfuil an deimhniú nó an ceadúnas sin tugtha suas, ar fionraí, cúlghairthe nó in éag.
                                          
                                       
                                             (ii)
                                          
                                          
                                             Maidir le cáilíocht eitilte AE Cuid FCL, níl tréimhse bhailíochta na cáilíochta eitilte imithe in éag. Luaitear dáta bailíochta na cáilíochta eitilte ar an gceadúnas píolóta.
                                          
                                       
                           
               3.   COMHBHORD UM CHOMHORDÚ AERCHRIÚ
         3.1.   Comhdhéanamh
         
                  
                     3.1.1.
                  
                  
                     Faoi chomhcheannaireacht EASA agus Stiúrthóirí Feidhmiúcháin FAA atá freagrach as Caighdeáin Eitilte, bunaítear leis seo Comhbhord um Chomhordú Aerchriú (JACB), a bheidh cuntasach do BOB. Áireofar ar JACB, ó gach Gníomhaire Teicniúil, ionadaithe atá freagrach as ceadúnú píolótaí agus córais bainistithe cáilíochta/córais bhainistithe, de réir mar is iomchuí.
                  
               
                  
                     3.1.2.
                  
                  
                     Féadfaidh an chomhcheannaireacht cuireadh a thabhairt do rannpháirtithe breise chuig JACB chun comhlíonadh na gcuspóirí san Iarscríbhinn seo a éascú.
                  
               3.2.   Sainordú
         
                  
                     3.2.1.
                  
                  
                     Tiocfaidh JACB le chéile uair sa bhliain ar a laghad chun feidhmiú agus cur chun feidhme éifeachtach na hIarscríbhinne seo a áirithiú. Áireofar ar a fheidhmeanna an méid a leanas:
                     
                                 (a)
                              
                              
                                 TIP-L a fhorbairt, a fhormheas agus a athbhreithniú, lena n-áirítear comhar, cúnamh, malartú faisnéise agus gníomhaíochtaí leanúnacha muiníne a bheidh le húsáid le haghaidh próisis a chumhdaítear leis an Iarscríbhinn seo;
                              
                           
                                 (b)
                              
                              
                                 faisnéis a roinnt faoi shaincheisteanna sábháilteachta ábhartha agus pleananna gníomhaíochta a fhorbairt chun aghaidh a thabhairt orthu;
                              
                           
                                 (c)
                              
                              
                                 cur i bhfeidhm comhsheasmhach na hIarscríbhinne seo a áirithiú;
                              
                           
                                 (d)
                              
                              
                                 faisnéis a mhalartú maidir le gníomhaíochtaí ceaptha rialacha atá ar bun nó atá beartaithe a d'fhéadfadh difear a dhéanamh do bhunús agus do raon feidhme na hIarscríbhinne seo.
                              
                           
                                 (e)
                              
                              
                                 faisnéis a roinnt maidir le hathruithe suntasacha ar chórais ceadúnaithe píolótaí a d'fhéadfadh difear a dhéanamh ar bhunús agus ar raon feidhme na hIarscríbhinne.
                              
                           
                                 (f)
                              
                              
                                 réiteach a fháil ar shaincheisteanna teicniúla a thagann faoi fhreagrachtaí na nGníomhairí Teicniúla agus na nÚdarás Eitlíochta nach féidir a réiteach ar leibhéal acu; agus
                              
                           
                                 (g)
                              
                              
                                 leasuithe ar an Iarscríbhinn seo a mholadh do BOB.
                              
                           
               
                  
                     3.2.2.
                  
                  
                     Déanfaidh an JACB saincheisteanna atá fós gan réiteach a thuairisciú do BOB agus áiritheoidh sé go gcuirfear na cinntí a dhéanfaidh BOB maidir leis an Iarscríbhinn seo a chur chun feidhme.
                  
               4.   CUR CHUN FEIDHME
         
                  
                     4.1.
                  
                  
                     Aontaíonn na páirtithe go bhfuil an té a bhfuil ceadúnas AE Cuid FCL d'eitleáin aige, lena n-áirítear cáilíocht eitilte aicme, cáilíocht eitilte istoíche ann nó as, nó cáilíocht eitilte de réir uirlisí d'eitleáin, agus a bhfuil sé léirithe aige go bhfuil na Coinníollacha Speisialta FAA is infheidhme, a leagtar amach i bhFoscríbhinn 1, á gcomhlíonadh, measfar go gcomhlíonann sé na ceanglais maidir le deimhniú píolóta FAA, cáilíocht eitilte (cáilíochtaí eitilte) aicme, nó cáilíocht eitilte de réir uirlisí i gcatagóir an eitleáin a fháil.
                  
               
                  
                     4.2.
                  
                  
                     Aontaíonn na páirtithe go bhfuil an té a bhfuil deimhniú píolóta FAA d'eitleáin aige, nó cáilíocht eitilte de réir uirlisí d'eitleáin, agus a bhfuil sé léirithe aige go bhfuil na Coinníollacha Speisialta AE is infheidhme, a leagtar amach i bhFoscríbhinn 1 á gcomhlíonadh, agus a bhfuil fianaise reathaíochta tugtha aige, i gcomhréir leis na forálacha is infheidhme de TIP-L, measfar go gcomhlíonann sé na ceanglais maidir le ceadúnas AE Cuid FCL, cáilíocht eitilte (cáilíochtaí eitilte) aicme, cáilíocht eitilte istoíche ann nó as, nó cáilíocht eitilte de réir uirlisí i gcatagóir an eitleáin a fháil.
                  
               
                  
                     4.3.
                  
                  
                     Ní aischuirfear ceadúnas AE Cuid FCL nó deimhniú píolóta FAA a tugadh suas, a cuireadh ar fionraí nó a cúlghaireadh trí théarmaí na hIarscríbhinne seo.
                  
               
                  
                     4.4.
                  
                  
                     Déantar raon feidhme na cáilíochtaí eitilte agus na dteorainneacha, a ghabhann le deimhniú píolóta FAA nó le ceadúnas AE Cuid FCL, arna eisiúint i gcomhréir leis an Iarscríbhinn seo, a shonrú tuilleadh in TIP-L.
                  
               
                  
                     4.5.
                  
                  
                     Ach a n-eiseofar ceadúnas AE Cuid FCL nó deimhniú píolóta FAA, i gcomhréir leis an Iarscríbhinn seo, ní mór don sealbhóir, chun pribhléidí an cheadúnais nó an deimhniú píolóta seo a fheidhmiú, na ceanglais athdheimhnithe nó athnuachana, de réir mar is infheidhme, a bhaineann le ceanglais cheadúnas AE Cuid FCL nó FAA a chomhlíonadh.
                  
               
                  
                     4.6.
                  
                  
                     Ní cheanglóidh FAA, ar dheimhniú píolótach FAA a eisiúint bunaithe ar cheadúnas AE Cuid FCL i gcomhréir leis an Iarscríbhinn seo, go dtabharfaí suas an ceadúnas AE Cuid FCL sin. Ní éileoidh Údarás Eitlíochta, ar cheadúnas AE Cuid FCL a eisiúint bunaithe ar dheimhniú píolóta FAA i gcomhréir leis an Iarscríbhinn seo, go dtabharfaí suas an deimhniú píolóta FAA sin.
                  
               
                  
                     4.7.
                  
                  
                     Déanfaidh na Gníomhairí Teicniúla, agus, i gcás inarb infheidhme, na hÚdaráis Eitlíochta, an méid a leanas:
                  
               
                  
                     4.7.1.
                  
                  
                     Arna iarraidh sin do FAA nó don Údarás Eitlíochta a eisíonn ceadúnas AE Cuid FCL nó deimhniú píolóta FAA, i gcomhréir leis an Iarscríbhinn seo, déanfaidh siad fíorú nó deimhniú barántúlachta a chur ar fáil dá chéile i dtaca le ceadúnas Cuid FCL bunaidh an Aontais, deimhniú píolóta bunaidh FAA, nó cáilíocht eitilte bunaidh; agus
                  
               
                  
                     4.7.2.
                  
                  
                     cuirfidh siad sonraí staitistiúla maidir le ceadúnais Pháirt-FCL an Aontais, deimhnithe píolóta FAA, agus cáilíochtaí eitilte, a eisíodh i gcomhréir leis an Iarscríbhinn seo, ar fáil i bhfoirm, ar bhealach, agus de réir an sceidil a bunaíodh le JACB.
                  
               
                  
                     4.8.
                  
                  
                     Cuirfidh Gníomhaire Teicniúil gach páirtí, nó i gcás inarb infheidhme, Údarás Eitlíochta, de réir mar is gá agus tar éis teacht ar chomhaontú frithpháirteach, cúnamh teicniúil maidir le gníomhaíochtaí ceadúnaithe phíolóta ar fáil do Ghníomhaire Teicniúil an pháirtí eile, nó, i gcás inarb infheidhme, d'Údarás Eitlíochta, chun cuspóir na hIarscríbhinne seo a chur chun cinn. Tig leis na Gníomhairí Teicniúla nó le hÚdarás Eitlíochta diúltú cúnamh teicniúil den sórt sin a sholáthar ceal infhaighteachta acmhainní.
                  
               
                  
                     4.9.
                  
                  
                     Féadfaidh athbhreithnithe a dhéanfaidh ceachtar páirtí ar a n-eagraíocht eitlíochta sibhialta, ar a ndlíthe, rialacháin, nósanna imeachta, beartais, nó caighdeáin, lena n-áirítear na cinn sin a bhaineann leis na Gníomhairí Teicniúla agus na hÚdaráis Eitlíochta, dul i gcion ar an mbonn ar a bhforfheidhmítear an Iarscríbhinn seo. Dá bhrí sin, cuirfidh na páirtithe, trína nGníomhairí Teicniúla agus na hÚdaráis Eitlíochta, de réir mar is iomchuí, a chéile ar an eolas maidir le pleananna le haghaidh na n-athruithe sin, a luaithe is féidir, agus pléifidh siad a mhéid a dhéanfaidh na hathruithe sin atá beartaithe difear do bhonn na hIarscríbhinne seo. Más é toradh an chomhairliúcháin, de bhun Airteagal 15.C den Chomhaontú, comhaontú chun an Iarscríbhinn seo a leasú, féachfaidh na páirtithe lena áirithiú go dtiocfaidh leasú den sórt sin i bhfeidhm an tráth céanna, nó a luaithe is féidir ina dhiaidh sin, le teacht i bhfeidhm nó le cur chun feidhme an athraithe a spreag leasú den sórt sin.
                  
               5.   CUMARSÁID AGUS COMHAR
         
                  
                     5.1.
                  
                  
                     Déanfaidh na Gníomhairí Teicniúla, trí JACB, liosta de phointí teagmhála maidir leis na gnéithe teicniúla éagsúla den Iarscríbhinn seo a mhalartú agus a choinneáil.
                  
               
                  
                     5.2.
                  
                  
                     Is i mBéarla a bheidh an chumarsáid ar fad idir na Gníomhairí Teicniúla, lena n-áirítear an doiciméadacht theicniúil a sholáthraítear lena athbhreithniú nó lena fhormheas, mar a shonraítear san Iarscríbhinn seo.
                  
               
                  
                     5.3.
                  
                  
                     LL MMM BBBB, mar shampla, “05 BEALTAINE 2014” an fhormáid a bheidh in úsáid sa chumarsáid maidir le gach dáta.
                  
               
                  
                     5.4.
                  
                  
                     Nuair a thiocfaidh staideanna práinneacha nó neamhghnácha chun cinn, déanfaidh pointí teagmhála na nGníomhairí Teicniúla, agus, i gcás inarb infheidhme, pointí teagmhála na nÚdarás Eitlíochta, mar a shainaithnítear in TIP-L, sin a chur in iúl dá chéile agus áiritheoidh siad go ndéanfar na gníomhaíochtaí láithreacha iomchuí.
                  
               6.   CEANGLAIS CÁILITHE CHUN TORTHAÍ COMHLÍONTACHTA A GHLACADH
         6.1.   Buncheanglais
         
                  
                     6.1.1.
                  
                  
                     Léireoidh gach Gníomhaire Teicniúil agus pé Údarás Eitlíochta, de réir mar is infheidhme, don Ghníomhaire Teicniúil eile éifeachtacht a gcóras ábhartha maidir le formhaoirseacht rialála a dhéanamh ar phíolótaí. Léireoidh siad, go sonrach, an méid a leanas a bheith éifeachtach agus leormhaith:
                     
                                 (a)
                              
                              
                                 an struchtúr dlíthiúil agus rialála;
                              
                           
                                 (b)
                              
                              
                                 an struchtúr eagraíochta;
                              
                           
                                 (c)
                              
                              
                                 na hacmhainní, lena n-áirítear foireann cháilithe leordhóthanach;
                              
                           
                                 (d)
                              
                              
                                 clár oiliúna dá bhfoireann theicniúil;
                              
                           
                                 (e)
                              
                              
                                 beartais, próisis agus nósanna imeachta inmheánacha lena n-áirítear córas cáilíochta;
                              
                           
                                 (f)
                              
                              
                                 doiciméadacht agus taifid;
                              
                           
                                 (g)
                              
                              
                                 clár formhaoirseachta; agus
                              
                           
                                 (h)
                              
                              
                                 údarás ar shealbhóirí a bhfuil ceadúnas AE Cuid FCL rialáilte nó ar shealbhóirí a bhfuil deimhniú píolóta FAA acu.
                              
                           
               6.2.   An mhuinín tosaigh
         Léirigh gach Gníomhaire Teicniúil don Ghníomhaire Teicniúil eile éifeachtacht a gcóras ábhartha maidir le formhaoirseacht rialála a dhéanamh ar ghníomhaíochtaí, a chumhdaítear faoin Iarscríbhinn seo, trí ghníomhaíochtaí tosaigh chun an muinín a chothú. Anuas air sin, léirigh na Gníomhairí Teicniúla dá chéile éifeachtacht a n-iniúchtaí cáilíochta agus a ngníomhaíochtaí caighdeánaithe, lena n-áirítear iniúchtaí ar Údaráis Eitlíochta, dá dtagraítear i mír 6.3.1.
         6.3.   An mhuinín leanúnach
         
                  
                     6.3.1.
                  
                  
                     Leanfaidh na Gníomhairí Teicniúla agus na hÚdaráis Eitlíochta den fhormhaoirseacht éifeachtach a léiriú dá chéile, mar a shonraítear i mír 6.1.1 den Iarscríbhinn seo, de réir na bhforálacha ábhartha in TIP-L arna bhforbairt ag JACB.
                     
                                 (a)
                              
                              
                                 Go sonrach, maidir leis na Gníomhairí Teicniúla:
                                 
                                             (i)
                                          
                                          
                                             beidh sé de cheart acu a bheith rannpháirteach, mar bhreathnóir, in iniúchtaí cáilíochta agus cigireachtaí caighdeánaithe a chéile;
                                          
                                       
                                             (ii)
                                          
                                          
                                             déanfaidh siad tuarascálacha na n-iniúchtaí cáilíochta agus na gcigireachtaí caighdeánaithe is infheidhme faoin Iarscríbhinn seo, a chur ar fáil don Ghníomhaire Teicniúil eile, mar a shonraítear in TIP-L; agus
                                          
                                       
                                             (iii)
                                          
                                          
                                             tabharfaidh siad cúnamh dá chéile chun torthaí iniúchóireachta agus cigireachta a réiteach a mbeidh tionchar acu ar chur chun feidhme na hIarscríbhinne seo, i gcás inarb ábhartha.
                                          
                                       
                           
                                 (b)
                              
                              
                                 Go sonrach, déanfaidh FAA agus na hÚdaráis Eitlíochta an méid a leanas:
                                 
                                             (i)
                                          
                                          
                                             iniúchtaí cáilíochta agus cigireachtaí caighdeánaithe a cheadú mar a shonraítear i mír 6.3.1(a)(i) thuas;
                                          
                                       
                                             (ii)
                                          
                                          
                                             faisnéis ábhartha sábháilteachta agus na srianta sin atá ar eolas a roinnt ar a chéile a d'fhéadfadh difear a dhéanamh do chumas Údaráis Eitlíochta nó Gníomhaire Theicniúil na caighdeáin sábháilteachta idirnáisiúnta is infheidhme nó pé ceanglais sábháilteachta arna mbunú faoin gComhaontú a chomhlíonadh ina n-iomláine;
                                          
                                       
                                             (iii)
                                          
                                          
                                             faoi réir na ndlíthe agus na rialachán is infheidhme maidir le cosaint sonraí pearsanta, na taifid cheadúnaithe píolóta agus na tuarascálacha cigireachta ábhartha, lena n-áirítear gníomhaíochtaí forfheidhmiúcháin comhlánaithe, a chur ar fáil; agus
                                          
                                       
                                             (iv)
                                          
                                          
                                             cúnamh ateangaireachta a chur ar fáil in oifig an Údaráis Eitlíochta le linn athbhreithniú na dtaifead agus na doiciméadachta sin a thaifeadtar i dteanga náisiúnta na tíre sin, más gá.
                                          
                                       
                           
                                 (c)
                              
                              
                                 Tabharfaidh na Gníomhairí Teicniúla fógra dá chéile, a luaithe is féidir, i gcás nach bhfuil Gníomhaire Teicniúil nó Údarás Eitlíochta in ann ceanglas i mír 6.3 a chomhlíonadh. Más amhlaidh go gcreideann ceachtar de na Gníomhairí Teicniúla nach leormhaith feasta an inniúlacht theicniúil, rachaidh na Gníomhairí Teicniúla i gcomhairle le chéile agus molfaidh siad plean gníomhaíochta, lena n-áirítear pé gníomhaíochtaí ceartaitheacha is gá, chun aghaidh a thabhairt ar aon easnaimh.
                              
                           
                                 (d)
                              
                              
                                 I gcás nach gceartódh Gníomhaire Teicniúil nó Údarás Eitlíochta na heasnaimh laistigh den tréimhse ama a shonraítear sa phlean gníomhaíochta, tig le ceachtar de na Gníomhairí Teicniúla an t-ábhar a chur faoi bhráid JACB.
                              
                           
                                 (e)
                              
                              
                                 Nuair a bheidh sé ar intinn ag Páirtí glacadh cinntí nó ceaduithe a rinne Gníomhaire Teicniúil nó Údarás Eitlíochta a chur ar fionraí, tabharfaidh an Páirtí, de réir Airteagal 18.A den Chomhaontú, fógra don Pháirtí eile go pras.
                              
                           
               7.   TÁILLÍ
         Maidir leis na táillí a chuirfear i bhfeidhm, comhlíonfaidh siad Airteagal 14 den Chomhaontú agus na ceanglais reachtúla agus rialála is infheidhme.
      
   
   
      
         Foscríbhinn 1
         
            COINNÍOLLACHA SPEISIALTA
         
         1.   Coinníollacha Ginearálta
         
                  
                     1.1.
                  
                  
                     Cuirfidh an t-iarratasóir iarratas isteach ar cheadúnas AE Cuid FCL nó deimhniú píolóta FAA a thiontú i gcomhréir leis an Iarscríbhinn seo i bhfoirm chaighdeánaithe agus ar mhodh caighdeánaithe mar a shonraítear in TIP-L.
                  
               
                  
                     1.2.
                  
                  
                     Iarratasóir a bhfuil ceadúnas AE Cuid FCL nó deimhniú píolóta FAA aige, a bhfuil srian nó teorainn air, féadfar an t-iarratas a dhiúltú dó mura bhfuil srian nó teorainn den chineál céanna ar fáil sa chóras eile.
                  
               2.   Coinníollacha Speisialta AE
         Lena fhormheas i gcomhréir le Cuid FCL, de bhun théarmaí na hIarscríbhinne seo, comhlíonfaidh an t-iarratasóir gach ceann de na Coinníollacha Speisialta seo a leanas de chuid an Aontais.
         
                  
                     2.1.
                  
                  
                     Coinníollacha Speisialta AE is Infheidhme maidir le Ceadúnas AE Cuid FCL a eisiúint le haghaidh Eitleáin (PPL(A)) agus Cáilíochtaí Eitilte Aicme agus Oíche Comhlachaithe, de réir mar is infheidhme, ar Bhonn Deimhniú Píolóta FAA
                  
               
                  
                     2.1.1.
                  
                  
                     Léireoidh an t-iarratasóir nó cuirfidh sé fianaise ar fáil go bhfuil inniúlacht teanga faighte aige i gcomhréir le FCL.055 de Chuid FCL ach amháin má tá an formhuiniú “Cumas i mBéarla” aige nó aici ar an deimhniú píolóta FAA. Measfar an formhuiniú “Cumas i mBéarla” a bheith comhionann le cumas Leibhéal 4 i mBéarla, mar a shonraítear in TIP-L.
                  
               
                  
                     2.1.2.
                  
                  
                     Comhlíonfaidh an t-iarratasóir ceanglais leighis an Aontais mar shainítear i Rialachán (AE) Uimh. 1178/2011 ón gCoimisiún atá infheidhme maidir le PPL(A).
                  
               
                  
                     2.1.3.
                  
                  
                     Déanfaidh an t-iarratasóir tástáil scile, mar a shonraítear in TIP-L, le scrúdaitheoir a bheidh cáilithe de réir Cuid FCL.
                  
               
                  
                     2.1.4.
                  
                  
                     Léireoidh an t-iarratasóir don scrúdaitheoir roimh an tástáil scile go bhfuil leibhéal leordhóthanach den eolas teoiriciúil atá riachtanach faighte aige, mar a shonraítear in TIP-L, laistigh den tréimhse 24 mhí féilire roimh an mí curtha i bhfeidhm.
                  
               
                  
                     2.1.5.
                  
                  
                     Cuirfidh an t-iarratasóir a dhéanfaidh iarratas ar cháilíocht eitilte istoíche Cuid FCL fianaise ar fáil gur chomhlíon sé na ceanglais eitilte oíche a leagtar amach in FCL.810 de Chuid FCL. Féadfar taithí oiliúna eitilte oíche a bheith ina creidmheas, mar a shonraítear in TIP-L.
                  
               
                  
                     2.1.6.
                  
                  
                     Déanfaidh an t-iarratasóir a bhfuil iarratas á dhéanamh aige ar cháilíocht eitilte aicme MEP aonphíolóta fianaise a chur ar fáil go bhfuil na ceanglais maidir le cáilíocht eitilte aicme MEP talún mar a luaitear i gCuid FCL Fochuid H comhlíonta. Sa chás sin, críochnófar an tástáil scile a shonraítear faoi mhír 2.1.3 thuas in eitleán talún MEP. Féadfar creidmheas a thabhairt d'iarratasóir a bhfuil réamhoiliúint agus réamhthaithí eitilte aige ar eitleáin MEP i ndáil le ceanglais Chuid FCL Fochuid H, mar a shonraítear in TIP-L.
                  
               
                  
                     2.1.7.
                  
                  
                     Nuair a dhéanfaidh Údarás Eitlíochta deimhniú píolóta FAA a thiontú i gcomhréir leis an Iarscríbhinn seo, cuirfidh sé an ráiteas seo a leanas isteach i mír VIII (nó XIII) den cheadúnas AE Cuid FCL: “PPL(A) eisithe ar bhonn Chomhaontú AE-SAM”.
                  
               
                  
                     2.2.
                  
                  
                     Coinníollacha Speisialta AE is Infheidhme maidir le hEisiúint Cáilíochta Eitilte de Réir Uirlisí AE CUID FCL d'Eitleáin (IR (A)) ar Bhonn Cáilíocht Eitilte Uirlisí FAA
                  
               
                  
                     2.2.1.
                  
                  
                     Léireoidh an t-iarratasóir nó cuirfidh sé fianaise ar fáil go bhfuil cumas teanga faighte aige i gcomhréir le FCL.055 de Chuid FCL ach amháin má tá an formhuiniú “Cumas i mBéarla” aige nó aici ar an deimhniú píolóta FAA. Measfar an formhuiniú “Cumas i mBéarla” a bheith comhionann le cumas Leibhéal 4 i mBéarla, mar a shonraítear in TIP-L.
                  
               
                  
                     2.2.2.
                  
                  
                     Comhlíonfaidh an t-iarratasóir ceanglais leighis an Aontais mar a shainítear i Rialachán (AE) Uimh. 1178/2011 ón gCoimisiún atá infheidhme maidir le IR(A).
                  
               
                  
                     2.2.3.
                  
                  
                     Déanfaidh an t-iarratasóir tástáil scile, mar a shonraítear in TIP-L, le scrúdaitheoir a bheidh cáilithe de réir Cuid FCL.
                  
               
                  
                     2.2.4.
                  
                  
                     Maidir le léiriú an eolais theoiriciúil agus mar a shonraítear in TIP-L é, má tá taithí íosta 50 uair an chloig d'am eitilte ar a laghad ag an iarratasóir faoi Rialacha um Eitilt le hUirlisí (IFR) mar phíolóta i gceannas ar eitleáin, léireoidh sé don scrúdaitheoir roimh an tástáil scile IR(A) go bhfuil leibhéal leordhóthanach den eolas teoiriciúil is gá faighte aige. I gcásanna eile, éireoidh leis an iarratasóir i scrúdú scríofa laistigh den tréimhse 24 mhí féilire roimh mhí an iarratais.
                  
               
                  
                     2.2.5.
                  
                  
                     Iarratasóir a dhéanfaidh iarratas ar cháilíocht eitilte uirlisí d'eitleáin talún aonphíolóta MEP, cuirfidh sé fianaise ar fáil go bhfuil na ceanglais comhlíonta maidir le cáilíocht eitilte uirlisí a eisiúint d'eitleáin talún MEP mar a luaitear i gCuid FCL Fochuid G. Sa chás sin, déanfar an tástáil scile IR(A) atá sonraithe faoi mhír 2.2.3 thuas a chur i gcrích in eitleán talún MEP. Is féidir iarratasóir a bhfuil oiliúint uirlisí agus taithí eitilte roimhe sin aige ar eitleáin ilinneall a chreidiúnú do riachtanais Fhochuid G Cuid FCL, mar atá sonraithe sa TIP-L.
                  
               
                  
                     2.2.6.
                  
                  
                     De réir mar a shonraítear in TIP-L, sula ndéanfar an tástáil scile IR(A) a riar, beidh eitilt chuibhithe curtha i gcrích ag iarratasóir a chuireann iarratas isteach ar ar cháilíocht eitilte uirlisí i mBallstát an Aontais, laistigh d'eagraíocht oiliúna arna formheas i gcomhréir le Rialachán (AE) Uimh. 1178/2011 ón gCoimisiún. Tá an t-iarratasóir díolmhaithe ón gceanglas sin má tá taithí roimhe sin 50 uair an chloig d'am eitilte ar a laghad aige faoi IFR mar phíolóta a bhí i gceannas ar eitleáin nó taithí roimhe sin 10 n-uaire an chloig ar a laghad d'am eitilte faoi IFR mar phíolóta a bhí i gceannas ar eitleáin in aon cheann de Bhallstáit an Aontais nó in aon Stát Eorpach atá rannpháirteach in EASA i gcomhréir le hAirteagal 129 de Rialachán (AE) Uimh. 2018/1139 ó Pharlaimint na hEorpa agus ón gComhairle (IO L 212, 22.8.2018, lgh. 1-22).
                  
               
                  
                     2.2.7.
                  
                  
                     Iarratasóir a bhfuil cáilíocht eitilte de réir uirlisí AE Cuid FCL faighte aige ar bhonn na hIarscríbhinne seo, beidh sé de cheangal air an tsraith iomlán de scrúduithe ar an eolas teoiriciúil a dhéanamh de réir FCL.025 agus FCL.615 IR de Pháirt-FCL sula bhfeidhmeoidh sé a cuid pribhléidí cáilíochta eitilte uirlisí le CPL, MPL nó ATPL Cuid FCL AE.
                  
               
                  
                     2.2.8.
                  
                  
                     Iarratasóir a bhfuil cáilíocht eitilte de réir uirlisí Cuid FCL an Aontais faighte aige nó aici ar bhonn na hIarscríbhinne seo, beidh sé de cheangal air nó uirthi an tsraith iomlán scrúduithe ar eolas teoiriciúil a dhéanamh de réir FCL.025 de Pháirt-FCL sula dtabharfar an creidmheas iomlán dó don IR(A) sa chatagóir éagsúil aerárthaigh de réir FCL.035 de Pháirt-FCL.
                  
               
                  
                     2.2.9.
                  
                  
                     Nuair a dhéanfaidh Údarás Eitlíochta deimhniú píolóta FAA a thiontú i gcomhréir leis an Iarscríbhinn seo, cuirfidh sé an ráiteas seo a leanas isteach i mír VIII (nó XIII) den cheadúnas AE Cuid FCL: “PPL(A)/ IR(A) arna eisiúint ar bhonn Chomhaontú AE-SAM”.
                  
               3.   Coinníollacha Speisialta FAA
         Le formheas i gcomhréir le 14 CFR Páirt 61, de bhun théarmaí na hIarscríbhinne seo, comhlíonfaidh an t-iarratasóir gach ceann de na Coinníollacha Speisialta FAA seo a leanas:
         
                  
                     3.1.
                  
                  
                     Coinníollacha Speisialta is Infheidhme FAA maidir le hEisiúint Deimhniú Píolóta FAA, Cáilíocht Eitilte Aicme d'Eitleáin Talún Aon-Innill agus Cáilíocht Eitilte Aicme d'Eitleáin Talún Ilinneall ar Bhonn Ceadúnas AE Cuid FCL.
                  
               
                  
                     3.1.1.
                  
                  
                     Beidh an t-iarratasóir in ann Béarla a léamh, a labhairt, a scríobh agus a thuiscint. Glacfar le formhuiniú inniúlachta Cuid FCL i mBéarla ar Leibhéal 4 nó níos mó mar inniúlacht i mBéarla.
                  
               
                  
                     3.1.2.
                  
                  
                     Comhlíonfaidh an t-iarratasóir na ceanglais maidir le deimhniú leighis FAA chun pribhléidí deimhnithe píolóta FAA, mar a fhorordaítear in CFR 14 Páirt 61, a fheidhmiú.
                  
               
                  
                     3.1.3.
                  
                  
                     Beidh pas faighte ag an iarratasóir sa tástáil eolais atá riachtanach, mar a shonraítear in TIP-L, laistigh den tréimhse 24 mhí féilire roimh mhí an iarratais.
                  
               
                  
                     3.1.4.
                  
                  
                     Críochnóidh an t-iarratasóir athbhreithniú eitilte le teagascóir eitilte deimhnithe FAA a bhfuil údarás scrúdúcháin FAA iomchuí aige, mar a shonraítear in TIP-L.
                  
               
                  
                     3.1.5.
                  
                  
                     Cuirfidh iarratasóir a dhéanann iarratas ar cháilíocht eitilte talún il-innill fianaise ar fáil gur chomhlíon sé nó sí na ceanglais maidir le cáilíocht eitilte talún il-innill a eisiúint mar a luaitear in CFR 14 Páirt 61. Is féidir oiliúint agus taithí ar eitleáin talún MEP a chreidiúnú, mar a shonraítear in TIP-L.
                  
               
                  
                     3.2.
                  
                  
                     Coinníollacha Speisialta FAA is Infheidhme maidir le hEisiúint Cáilíochta Eitilte de Réir Uirlisí Eitleáin FAA ar Bhonn Cáilíochta Eitilte de Réir Uirlisí AE Cuid FCL
                  
               
                  
                     3.2.1.
                  
                  
                     Beidh an t-iarratasóir in ann Béarla a léamh, a labhairt, a scríobh agus a thuiscint. Glacfar le formhuiniú inniúlachta Cuid FCL i mBéarla ar Leibhéal 4 nó níos mó mar inniúlacht i mBéarla.
                  
               
                  
                     3.2.2.
                  
                  
                     Comhlíonfaidh an t-iarratasóir na ceanglais maidir le deimhniú leighis FAA chun pribhléidí deimhnithe píolóta FAA, mar a fhorordaítear in CFR 14 Páirt 61, a fheidhmiú.
                  
               
                  
                     3.2.3.
                  
                  
                     De réir mar a shonraítear in TIP-L, beidh eitilt chuibhithe curtha i gcrích ag iarratasóir atá ag cur isteach ar cháilíocht eitilte de réir uirlisí sna Stáit Aontaithe, lena n-áirítear a gcríocha, le teagascóir eitilte deimhnithe FAA, sula ndéanfar an tseiceáil ar an inniúlacht de réir uirlisí le scrúdaitheoir a riar. Tá an t-iarratasóir díolmhaithe ón gceanglas sin má tá taithí roimhe sin 50 uair an chloig d'am eitilte ar a laghad aige nó aici faoi IFR mar phíolóta a bhí i gceannas ar eitleáin nó taithí roimhe sin 10 n-uaire an chloig ar a laghad d'am eitilte faoi IFR mar phíolóta a bhí i gceannas ar eitleáin sna Stáit Aontaithe, lena n-áirítear a gcríocha;
                  
               
                  
                     3.2.4.
                  
                  
                     Déanfaidh an t-iarratasóir seiceáil inniúlachta de réir uirlisí le scrúdaitheoir, mar a shonraítear in TIP-L.
                  
               
                  
                     3.2.5.
                  
                  
                     Beidh pas faighte ag an iarratasóir sa tástáil eolais atá riachtanach, mar a shonraítear in TIP-L, laistigh den tréimhse 24 mhí féilire roimh mhí an iarratais.
                  
               
   
   
      
         DEARBHÚ COMHPHÁIRTEACH
         Dheimhnigh ionadaithe Stáit Aontaithe Mheiriceá agus an Aontais Eorpaigh gur féidir an leagan Cróitise d’Iarscríbhinn 3 a ghabhann leis an gComhaontú idir Stáit Aontaithe Mheiriceá agus an Comhphobal Eorpach um chomhar maidir le sábháilteacht eitlíochta sibhialta a rialáil, a síníodh sa Bhruiséil an 30 Meitheamh 2008 (“an Comhaontú”), a fhíordheimhniú trí mhalartú nótaí taidhleoireachta idir na Stáit Aontaithe agus an tAontas Eorpach.
         Dheimhnigh siad freisin gur ag an téacs Béarla a bhíonn an forlámhas i gcás ina mbíonn éagsúlacht sa léirmhíniú idir téacsanna teanga éagsúla an Chomhaontaithe nó Iarscríbhinn 3 a ghabhann leis, mar a fhoráiltear leis an gComhaontú.
         Is cuid dhílis den Chomhaontú an Dearbhú Comhpháirteach seo.
         
            
               Thar ceann Stáit Aontaithe Mheiriceá
            
            
               Thar ceann an Aontais Eorpaigh